# Εγχειρίδιο του gnome-bluetooth

## Εισαγωγή

Το gnome-bluetooth είναι μια εφαρμογή που σας επιτρέπει να διαχειρίζεστε το Bluetooth στην επιφάνεια εργασίας GNOME.

- Το gnome-bluetooth σας επιτρέπει να στέλνετε αρχεία στις συσκευές Bluetooth, ή να περιηγείστε στα περιεχόμενά τους.

- Συνδεθείτε με τις συσκευές σας, όπως ακουστικά ή συσκευές ήχου.

- Μπορείτε να προσθέτετε ή να διαγράφετε συσκευές Bluetooth, ή να διαχειρίζεστε τα δικαιώματά τους.

## Μικροεφαρμογή Bluetooth

Η μικροεφαρμογή είναι η μόνιμη εφαρμογή που μπορείτε να βρείτε στην περιοχή ειδοποιήσεων, που σας επιτρέπει γρήγορη πρόσβαση σε χαρακτηριστικά όπως η αποστολή αρχείων και η διαχείριση των συσκευών.

### Το εικονίδιο της μικροεφαρμογής Bluetooth στην περιοχή ειδοποιήσεων

### Εκκίνηση της μικροεφαρμογής Bluetooth

Η μικροεφαρμογή gnome-bluetooth ξεκινά αυτόματα όταν συνδέεστε στη συνεδρία σας, και μπορείτε να βρείτε το εικονίδιό της στην περιοχή ειδοποιήσεων. Για να εκκινήσετε χειροκίνητα τη μικροεφαρμογή, επιλέξτε το μενού Εφαρμογές Βοηθήματα Τερματικό και πληκτρολογήστε `bluetooth-applet`.

Για να αποτρέψετε την εκκίνηση της μικροεφαρμογής στην επιφάνεια εργασίας σας, επιλέξτε από το μενού Σύστημα Προτιμήσεις Συνεδρία και απενεργοποιήστε τον Διαχειριστή Bluetooth.

### Απενεργοποίηση του ελεγκτή Bluetooth

Η απενεργοποίηση του ελεγκτή Bluetooth θα σταματήσει την τρέχουσα και τη μελλοντική επικοινωνία από και προς τον ελεγκτή Bluetooth. Η απενεργοποίηση του ελεγκτή Bluetooth σας επιτρέπει να εξοικονομείτε ενέργεια από τη μπαταρία του φορητού υπολογιστή σας, αυξάνοντας έτσι την αυτονομία του, αυτό είναι καλή ιδέα να απενεργοποιείτε τον ελεγκτή Bluetooth όταν δεν τον χρησιμοποιείτε.

Πατήστε στο εικονίδια της μικροεφαρμογής, και επιλέξτε Απενεργοποίηση Bluetooth, οπότε το εικονίδιο ειδοποίησης θα γίνει γκρίζο.

### Αποστολή αρχείων σε συσκευή Bluetooth

Επιλέξτε αυτό το μενού για να στείλετε ένα αρχείο σε μια συσκευή· θα εμφανιστεί ένας επιλογέας αρχείων για να διαλέξετε το αρχείο που θα σταλεί, και θα πρέπει να επιλέξετε τη συσκευή στην οποία θα στείλετε το αρχείο.

### Περιήγηση συσκευής Bluetooth

Επιλέξτε αυτό το μενού για να περιηγηθείτε στο σύστημα αρχείων της συσκευής απευθείας μέσα από τον περιηγητή αρχείων σας.

### Πρόσφατα χρησιμοποιημένες συσκευές

Αυτή η ενότητα εμφανίζει τις συζευγμένες συσκευές στις οποίες μπορείτε να συνδεθείτε.

Για να συνδεθείτε στη συσκευή πατήστε στο όνομά της, το όποιο θα γίνει πιο έντονο για να σας δείξει ότι συνδέεστε σε αυτήν.

### Προσθήκη νέας συσκευής

Για να προσθέσετε μια νέα συσκευή (δηλαδή να τη συζεύξετε με τον ελεγκτή σας), πατήστε στο εικονίδιο της μικροεφαρμογής και επιλέξτε Ρύθμιση νέας συσκευής.... Ένας βοηθός θα σας καθοδηγήσει στη διαδικασία ρύθμισης της συσκευής σας.

Μη ξεχάσετε να ρυθμίσετε τη φορητή συσκευή σας σε ανιχνεύσιμη κατάσταση προτού ξεκινήσετε τη διαδικασία, αλλιώς ο βοηθός δε θα μπορεί να τη βρει.

Ο βοηθός θα παρουσιάσει τις ανιχνεύσιμες συσκευές που έχει βρει. Μπορείτε να φιλτράρετε τις συσκευές επιλέγοντας τον τύπο της συσκευής για την οποία ψάχνετε.

#### Αναζήτηση συσκευής στο βοηθό

Αν η συσκευή σας έχει ενσωματωμένο κωδικό πρόσβασης, επιλέξτε Επιλογές PIN... και στο νέο διάλογο επιλέξτε τον κωδικό που θα χρησιμοποιηθεί.

Επιλέξτε Μπροστά για τη σύζευξη· αν ορίσατε ένα σταθερό κωδικό στο προηγούμενο βήμα η σύζευξη θα γίνει αυτόματα, αλλιώς θα εμφανιστεί ένας κωδικός για να εισάγετε στη συσκευή σας, πληκτρολογήστε τον στη συσκευή σας και όταν τελειώσετε οι συσκευές και ο ελεγκτής σας θα συζευχθούν.

### Προτιμήσεις

Πατήστε στο εικονίδιο της μικροεφαρμογής, και επιλέξτε Προτιμήσεις , και θα εμφανιστεί ο διάλογος προτιμήσεων.

Για περισσότερες πληροφορίες σχετικά με τις προτιμήσεις, δείτε την ενότητα gnome-bluetooth-preferences

## Προτιμήσεις

Ο διάλογος προτιμήσεων του gnome-bluetooth σας επιτρέπει να διαχειρίζεστε τις διάφορες συσκευές Bluetooth ή να αλλάζετε τις ιδιότητες των ελεγκτών σας.

### Διάλογος προτιμήσεων

### Ανιχνεύσιμο

Όταν ο ελεγκτής σας είναι ρυθμισμένο σε Ανιχνεύσιμο οποιαδήποτε κοντινή συσκευή Bluetooth θα μπορεί να τον δει, οπότε θα μπορεί και να ζητήσει σύζευξη.

Το Bluetooth, όπως και άλλοι τύποι δικτύωσης, εμπεριέχει κινδύνους ασφαλείας, οπότε η ρύθμιση του ελεγκτή σε μη ανιχνεύσιμο είναι ένα καλός τρόπος για να περιορίσετε το ενδεχόμενο παραβίασης.

Είναι χρήσιμο να ορίσετε τη συσκευή σας σε ανιχνεύσιμο όταν σκοπεύετε να τη συζεύξετε με άλλη συσκευή, και όταν τελειώσετε να απενεργοποιήσετε το Ανιχνεύσιμο.

Ενόσω η συσκευή σας είναι μη ανιχνεύσιμη, είναι δυνατή η επικοινωνία με ήδη συζευγμένες συσκευές Bluetooth.

### Φιλικό όνομα προσαρμογέα

Το φιλικό όνομα είναι ένα ψευδώνυμο για τη διεύθυνση που χρησιμοποιείται για την αναγνώριση κάθε συσκευής Bluetooth, το οποίο είναι πιο εύκολο να θυμάστε.

Από προεπιλογή το φιλικό όνομα του προσαρμογέα είναι `HOSTNAME`-0 (όπου `HOSTNAME` είναι το όνομα του υπολογιστή σας). Για να το αλλάξετε, επεξεργαστείτε το πεδίο κειμένου και ορίστε το όνομα που θέλετε. Η αλλαγή θα εφαρμοστεί αμέσως.

### Γνωστές συσκευές

Οι Γνωστές συσκευές παρουσιάζουν τις συσκευές Bluetooth που συζεύξατε και σας επιτρέπουν να τις διαχειριστείτε, να συνδεθείτε σε αυτές ή να προσθέσετε μια καινούρια.

- Ρυθμίστε μια νέα συσκευή όπως περιγράφεται στο gnome-bluetooth-applet-setup

- Σύνδεση/αποσύνδεση στη συσκευή.

- Διαγραφή συσκευής. Η διαγραφή θα αποτρέψει τη σύζευξη μεταξύ του προσαρμογέα και της συσκευής, και δε θα επιτραπεί καμιά επικοινωνία. Θα πρέπει να τα συζεύξετε ξανά αν θέλετε π.χ. να μεταφέρετε αρχεία.

### Εμφάνιση εικονιδίου Bluetooth

Μπορείτε να εμφανίζετε ή να αποκρύβετε το εικονίδιο του Bluetooth από τον πίνακα εφαρμογών. Δείτε το gnome-bluetooth-applet για τα χαρακτηριστικά της μικροεφαρμογής.

Αν απενεργοποιήσετε το εικονίδιο από τον πίνακα εφαρμογών, μόνο ένα περιορισμένο υποσύνολο ενεργειών θα παραμείνουν διαθέσιμες.

### Λήψη αρχείων

Πατήστε το κουμπί Λψη αρχείων και θα εμφανιστεί ο διάλογος Προσωπικές προτιμήσεις διαμοιρασμού αρχείων. Από εκεί μπορείτε να προσαρμόσετε τη λήψη και το διαμοιρασμό αρχείων μέσω Bluetooth.

Αυτό το χαρακτηριστικό δεν παρέχεται από το gnome-bluetooth. Πρέπει να έχετε το gnome-user-share για να το χρησιμοποιήσετε.

Διαβάστε περισσότερα στο Εγχειρίδιο διαμοιρασμού προσωπικών αρχείων: λήψη και διαμοιρασμός.

## Απαντήσεις σε συχνές ερωτήσεις

Δε βλέπω πώς να λάβω αρχεία μέσω Bluetooth στον υπολογιστή μου στο gnome-bluetooth, μήπως έχω τυφλωθεί;

Η λήψη αρχείων δεν έχει υλοποιηθεί στο gnome-bluetooth, αλλά στο gnome-user-share, οπότε θα πρέπει να εγκαταστήσετε αυτή την εφαρμογή αν θέλετε να λαμβάνετε αρχεία μέσω Bluetooth. Το κουμπί που περιγράφεται στο gnome-bluetooth-prefs-receive είναι απλά ένας εκκινητής για το διάλογο προτιμήσεών του.

Βρήκα ένα σφάλμα στο gnome-bluetooth, τι μπορώ να κάνω;

Θα πρέπει να υποβάλετε μια αναφορά σφάλματος στο .